10. pielikums
Iepirkuma ID Nr. AST2026/79
 Nolikumam
Akciju sabiedrības "Augstsprieguma tīkls"
sarunu procedūra, publicējot dalības uzaicinājumu,
""Drošības sistēmu modernizācija – Tumē, Ventspilī, Grobiņā, Valmierā, Rēzeknē, Līksnā un Dārzciema ielā 86, Rīgā""
(ID Nr. AST2026/79)"
TEHNISKAIS UZDEVUMS
Iepirkuma 2. daļā "Apakšstacijas Nr.60 ''Grobiņa'' videonovērošanas un apsardzes signalizācijas sistēmu uzstādīšana"
I. Vispārīgie noteikumi
1. Izbūvējamās sistēmas apraksts.
Tehniskais uzdevums paredz a/st. Nr.60 "Grobiņa" "Āres", Grobiņas pag., Dienvidkurzemes nov., videonovērošanas sistēmas un apsardzes signalizācijas sistēmas projektēšanu un izbūvi sekojošā apjomā:
· apsardzes signalizācijas un piekļuves kontroles sistēmas izbūvi;
· video ierakstam paredzētas videonovērošanas sistēmas izbūve, paredzot atbilstošu skaitu videonovērošanas kameru izvietošanu āra sadalietaises perimetrā, pieguļošajā teritorijā un ēkās tādējādi, lai izbūvētā sistēma dotu iespēju pārliecināties par apsardzes signalizācijas sistēmas nostrādes pamatotību un nodrošinātu perimetra apsardzi;
· izveidot grafisko vizualizāciju par apsardzes signalizācijas un piekļuves kontroles sistēmas elementu un ugunsgrēka atklāšanas un trauksmes signalizācijas sistēmu stāvokliem teritorijā;
· esošo perimetra apsardzes, ēku apsardzes un videonovērošanas sistēmu demontāžu un utilizāciju.
2. Projektēšana jāizpilda uz spēkā esoša topogrāfiskā plāna atbilstoši šajā uzdevumā iekļautajam projektēšanas uzdevumam. Ja topogrāfiskais plāns valsts vai pašvaldības institūcijās nav pieejams, tā pasūtīšana teritorijas daļai, kurā paredzēti zemes darbi, jāiekļauj piedāvājuma izmaksās. Pēc kabeļu ieguldīšanas ir jāveic izpildmērījumi, kurus sagatavo sertificēts mērnieks. Topogrāfiskā plāna izņemšana (pasūtīšana) un izpildmērījumu sagatavošana ir jāiekļauj Piedāvājuma cenā.
3. Izbūvējamās sistēmas apjomā ietilpst:
3.1. Releju ēkas, Šunta reatora 10kV SSI ēkas, Apakšstaciju dienesta (turpmāk tekstā – AD) Bāzes ēkas, AD Remonta boksu ēkas, Līniju dienesta Grobiņas iecirkņa (turpmāk tekstā – LD) Bāzes ēkas, LD Boksu un noliktavas ēkas, pieguļošās teritorijas perimetra un apakšstacijas āra sadalietaises ( turpmāk tekstā – ĀSI) perimetra apsardzes signalizācijas un piekļuves kontroles sistēmas projekta izstrādāšana un izbūve ar iekārtu piegādi;
3.2. Starp ēkām jauna kabeļu kanāla izbūve;
3.3. Videonovērošanas sistēmas projekta izstrādāšana un izbūve ar iekārtu piegādi;
3.4. Iepriekš izbūvēto videonovērošanas, ēku un perimetra apsardzes iekārtu demontāža un utilizācija, saskaņojot Pasūtītājam nododamās iekārtas.
4. Papildus nosacījumi, kuri iesniedzami Piedāvājumā:
4.1. Apakšstacijas āra sadalietaises teritorijas un pieguļošās teritorijas topogrāfiskā plāna izņemšana (pasūtīšana) un noformēšana noteiktajā kārtībā pēc projekta realizācijas. Izpildmērījumi jāsagatavo saskaņā ar MK noteikumiem Nr. 281;
4.2. Projekta un darbu izpildes projekta izstrādāšana (ja tiek veikti rakšanas darbi ar specializētas tehnikas izmantošanu) un saskaņošana noteiktajā kārtībā;
4.3. Darbu izpildes laikā objekta apsardzes signalizācijai jābūt darba kārtībā;
4.4. Jāparedz rakšanas darbi nepieciešamā daudzumā;
4.5. Ja tiek bojāts asfalta ceļa segums, jāparedz tā atjaunošana izmantojot karsto asfaltu;
4.6. Visu piegādājamo iekārtu un materiālu uzskaitījumu tāme (skatīt pielikumu Nr.16) iekļaujot modeļus, tehniskos parametrus un atbilstības apliecinājumus par atbilstību lietošanai Eiropas Savienībā;
4.7. Izpilddokumentācijas sagatavošana un sistēmas nodošana Pasūtītājam.

II. Apsardzes signalizācijas un piekļuves kontroles sistēmas projektēšanas un izbūves nosacījumi
5. Apsardzes signalizācijas un piekļuves kontroles sistēmu projektēt kā vienotu sistēmu, kura nodrošina: 
5.1. Signalizāciju par apakšstacijas Releju ēkā nesankcionētu iekļūšanu; 
5.2. Signalizāciju par apakšstacijas Šunta reaktora 10kV SSI ēkā nesankcionētu iekļūšanu;
5.3. Signalizāciju par AD Bāzes ēkā nesankcionētu iekļūšanu;
5.4. Signalizāciju par AD Remontu boksu ēkā nesankcionētu iekļūšanu;
5.5. Signalizāciju par LD Bāzes ēkā nesankcionētu iekļūšanu;
5.6. Signalizāciju par LD Boksu un noliktavas ēkā nesankcionētu iekļūšanu;
5.7. Signalizāciju par pieguļošajā teritorijā nesankcionētu iekļūšanu;
5.8. Signalizāciju par apakšstacijas ĀSI perimetrā nesankcionētu iekļūšanu;
5.9. Piekļuves kontroles vadību iebraucamiem vārtiem, Bāzes ēkas galvenajām ārdurvīm un LD Bāzes ēkas galvenajām ārdurvīm;
5.10. Grafisko vizualizāciju par apsardzes signalizācijas un piekļuves kontroles sistēmas elementu un ugunsgrēka atklāšanas un trauksmes signalizācijas sistēmu stāvokliem.
6. Izprojektēt apsardzes signalizācijas un piekļuves kontroles sistēmu atbilstoši šādiem nosacījumiem:
6.1. AD Bāzes un LD Bāzes ēkās paredzēt vienu kontrolpaneli attiecīgo iebraucamo vārtu vadībai, ēku, pieguļošās teritorijas un ĀSI perimetra apsardzei, nodrošinot iespēju programmēt un vadīt attālināti ar AS "Augstprieguma tīkls" lietoto Inner Range Integrity programmatūru, pieslēdzot pie datu tīkla. Sistēmas programmēšanu un ieviešanu darbā nodrošina Pretendents;
6.2. Katras ēkas apsardzes detektori pieslēdzami konkrētajā ēkā uzstādītajiem zonu paplašinātājiem;
6.3. Datu pārraidei starp ēkām projektēt un izbūvēt jaunu optiskos kabeļu kanālu:
6.3.1. Kabeļu kanālam šķērsojot ceļu vai asfaltētu pagalmu jānodrošina tā izturību pret smago automašīnu kustību;
6.3.2. Starp Releju ēku un AD Bāzes ēku datu pārraidei jāparedz 24 optisko šķiedru single mode kabelis;
6.3.3. Starp AD Bāzes ēku un LD Bāzes ēku datu pārraidei jāparedz 24 optisko šķiedru single mode kabelis;
6.3.4. AD Bāzes ēkā, LD Bāzes ēkā piegādāt un uzstādīt komutācijas skapjus 19" 12U (60x60 cm) ar optisko savienojumu paneļiem (ODF) izmantojot LC adapterus. Paredzēt komutācijas skapjiem ierīkot elektrobarošanu ~230V;
6.3.5. Releju ēkā piegādāt un uzstādīt esošajā komutācijas skapī optisko savienojumu paneli (ODF) izmantojot LC adapterus.
6.4. Ēku ārpusē trauksmes sirēnas neuzstādīt, bet iekārtot gaismas signalizācijas (strobus) par apsardzes signalizācijas sistēmas iedarbošanos. Trauksmes sirēnas izvietot ēku iekštelpās pie galvenajām ieejām; 
6.5. Apsardzes signalizācijas vadīšanai jāieprojektē tastatūras 2 gab. ar LCD displeju (INTG-996400) – 1 gab. AD Bāzes ēkas telpā pie galvenās ieejas un 1 gab. LD Bāzes ēkas telpā pie galvenās ieejas;
6.6. Katrā apsardzes signalizācijas zonā drīkst būt tikai viens detektors; 
6.7. Jānodrošina apakšstacijas teritorijas apgaismojuma ieslēgšana 1 stundu, iedarbojoties trauksmei par apakšstacijas ĀSI perimetrā nesankcionētu iekļūšanu tumšajā diennakts laikā; 
6.8. Piegādāt HID nolasītāju skaitam atbilstošu daudzumu INTG-996940 / Extra Door lic.;
6.9. Apsardzes signalizācijas un piekļuves kontroles sistēmas iekārtas (kontrolpanelis, automātslēdži, rozešu bloki, barošanas bloki u.c.) paredzēt izvietot divos komutācijas skapjos (19" 42U (60x80 cm) Releju ēkā un 19" 18U (60x80 cm) LD Bāzes ēkā). Komutācijas skapjus projektēt, paredzot tos novietot uz grīdas iespējami tuvāk AST datu tīkla skapim. Komutācijas skapi paredzēt apkalpojamu no divām pusēm (skapja priekšpuses un aizmugures) ar ergonomisku iekārtu izvietojumu tajā. Ja telpa neatļauj izvietot drošības sistēmu komutācijas skapi tā, lai tiktu nodrošināta abpusēja piekļuve, var tikt izskatīta skapja novietošana pie sienas, vienlaikus nodrošinot iespējami ērtu piekļuvi tajā novietotajām iekārtām. Komutācijas skapī jāparedz vieta videonovērošanas sistēmas iekārtām; 
6.10. Komutācijas skapī  paredzēt 5 gab. elektrobarošanas aizsargautomātslēdžus: ienākošais, kurš atslēdz visu komutācijas skapi, videonovērošanas sistēmas, apsardzes signalizācijas un piekļuves kontroles sistēmas, ĀSI iekārtu un pieguļošās teritorijas āra iekārtu atslēgšanai; 
6.11. Komutācijas skapim jābūt ar atslēgu pilnībā aizslēdzamam un tā priekšējām durvīm jābūt aprīkotām ar "Tamper" slēdzi, kuru jāparedz pieslēgt pie apsardzes signalizācijas zonas;
6.12. AD Bāzes, Šunta reaktora 10kV SSI ēkā, AD Remontu boksu ēkā un LD Boksu un noliktavas ēkā paredzēt iekārtu uzstādīšanu pie sienas;
6.13. Releju un LD Bāzes ēku komutācijas skapjos jāparedz tīkla moduļi Moxa (pieslēdzot pie datu tīkla), pie kuriem pieslēgt ēku trauksmes un perimetru zonu pārkāpuma trauksmes signālus, tādējādi nodrošinot pārkāpuma zonas automātisku identifikāciju un atspoguļošanu videonovērošanas platformā Luxriot; 
6.14. Releju un LD Bāzes ēkās apsardzes signalizācijas un piekļuves kontroles sistēma komutācijas skapī jāaprīko ar ēku trauksmes signālu un perimetra apsardzes zonu skaitam atbilstošu releju izeju skaitu, trauksmes signālus pieslēdzot tīkla modulim Moxa; 
6.15. Visām metāliskajām konstrukcijām, kurās izvietotas iekārtas ar elektrobarošanas spriegumu lielāku par 50V, jābūt sazemētām atbilstoši LEK-116 prasībām nodrošinot normatīviem atbilstošu zemējuma pretestību.
7. Papildus prasības ēku apsardzes signalizācijas izbūvei: 
7.1. Jānodrošina katras ēkas apsardzes signalizācijas sistēmas rajona ieslēgšanu/atslēgšanu ar ID kartēm, uzstādot HID nolasītājus ārpusē pie ēku ieejas durvīm un paredzot sistēmas integrāciju esošajā AS "Augstsprieguma tīkls" piekļuves kontroles sistēmā. Nolasītājiem jāatbalsta 13.56 MHz un 125 kHz frekvenču nolasīšanas tehnoloģija, jābūt aprīkotiem ar vairāku krāsu LED gaismas funkciju, nodrošinot apsardzes signalizācijas sistēmas rajonu statusu atspoguļošanu (ieslēgta sarkana diode /atslēgta zaļa diode); 
7.2. Telpās ar logiem pārkāpuma fiksācijai lietot duālas tehnoloģijas detektorus (PIR + MW), lai iespējami samazinātu kļūdainu sistēmas iedarbošanos; 
7.3. Jānodrošina katras ēkas automātiskas ugunsgrēka atklāšanas un trauksmes signalizācijas sistēmas (turpmāk tekstā – UATS) trauksmes un bojājuma signālu pieslēgšanu pie atsevišķām apsardzes zonām; 
7.4. UATS signālu pieslēgumu pie apsardzes paneļa veikt ar ugunsdrošo kabeļi, vismaz, E30;
7.5. Ārdurvis, garāžu vārtus, bēniņu lūkas aprīkot ar magnētiskajiem kontaktiem. 
8. Prasības perimetra apsardzes signalizāciju izbūvei: 
8.1. ĀSI perimetra apsardzes režīma vadīšanai jāieprojektē 2 HID kartes nolasītāji (1 AD Bāzes ēkā, 1 uz ĀSI vārtiem), paredzot sistēmas integrāciju esošajā AS "Augstsprieguma tīkls" piekļuves kontroles sistēmā. Nolasītājiem jāatbalsta 13.56 MHz un 125 kHz frekvenču nolasīšanas tehnoloģija, jābūt aprīkotiem ar vairāku krāsu LED gaismas funkciju, nodrošinot apsardzes signalizācijas sistēmas rajonu statusu atspoguļošanu (ieslēgta sarkana diode /atslēgta zaļa diode);
8.2. Pieguļošās teritorijas perimetra apsardzes režīma vadīšanai jāieprojektē 10 HID kartes nolasītāji pie iebraucamajiem vārtiem (5 teritorijas iekšpusē, 5 teritorijas ārpusē) un paredzot sistēmas integrāciju esošajā AS "Augstsprieguma tīkls" piekļuves kontroles sistēmā. Nolasītājiem jāatbalsta 13.56 MHz un 125 kHz frekvenču nolasīšanas tehnoloģija, jābūt aprīkotiem ar vairāku krāsu LED gaismas funkciju, nodrošinot apsardzes signalizācijas sistēmas rajonu statusu atspoguļošanu (ieslēgta sarkana diode /atslēgta zaļa diode);
8.3. Kā pamatelementu pieguļošās teritorijas un ĀSI perimetra aizsardzības sistēmas iekārtošanai, izmantot videokameras ar trauksmes izejām; 
8.4. Visu āra apsardzes iekārtu (tai skaitā teritorijā izvietoto videokameru) aizsardzībai pret pārsprieguma iedarbību paredzēt atbilstošas pārsprieguma aizsardzības iekārtas kā signāla, tā elektrobarošanas ķēdēs. Pārsprieguma un zibens aizsardzība:
8.4.1. jāizbūvē atbilstoši LVS EN 62305; 
8.4.2. iekārtām jāatbilst LVS EN 61643.
9. Papildus prasības vārtu vadības sistēmas aprīkošanai:
9.1. Uzstādīt 2 gab. HID kartes nolasītājus AD Bāzes vārtu atvēršanai, viens teritorijas iekšpusē, otrs ārpusē. Nolasītājiem jābūt izvietotiem L- tipa stabiņus tā, lai tos būtu ērti lietot neizkāpjot no vieglās automašīnas, apmēram 1.2 m augstumā;
9.2. Uzstādīt 8 gab. HID kartes nolasītājus LD Bāzes vārtu atvēršanai, 4 teritorijas iekšpusē, 4 ārpusē. Nolasītājiem jābūt izvietotiem F- tipa stabiņus tā, lai tos būtu ērti lietot neizkāpjot gan no vieglās automašīnas, apmēram 1.2 m augstumā, gan no smagās automašīnas apmēram 2.3 m augstumā;
9.3. Projektējot L un F- tipa stabiņus (skatīt pielikumu Nr.1), kurus nostiprina zemē, jāparedz ka risinājumam ir jābūt stabilam un nedrīkst būt dziļāks par 30cm no zemes līmeņa;
9.4. AD Bāzes vārtu vadības kontrolieri un citus nepieciešamos elementus paredzēt izvietot AD Bāzes ēkā;
9.5. LD Bāzes vārtu vadības kontrolieri un citus nepieciešamos elementus paredzēt izvietot LD Bāzes un Remontu boksu ēkās;
9.6. Jāparedz vārtu atvēršanu ar HID kartes nolasītājiem, bet aizvēršanos automātisku pēc 25s.
10. Papildus prasības AD Bāzes un LD Bāzes ēku  ārdurvju aprīkošanai:
10.1. Projektējot sistēmu jāparedz uzstādīt pa 1 HID kartes nolasītājam katru durvju atvēršanai no ārpuses;
10.2. Durvju atvēršanai ar piekļuves kontroles sistēmu, nepieciešams durvis aprīkot ar elektrisko sprūdu (NC tips);
10.3. Jāveic durvju rokturu nomaiņa, atbilstoši, lai izejas virzienā nolokāms rokturis atver durvis, bet ieejas virzienā rokturis - rokturpoga.

III. Videonovērošanas sistēmas projektēšanas un izbūves nosacījumi
11. Videonovērošanas sistēma tiek iekārtota ar mērķi nodrošināt personu un īpašumu aizsardzību, fiksēt objekta teritorijā un ēkā notiekošos tehnoloģiskos procesus. 
12. Prasības videonovērošanas sistēmas iekārtošanai: 
12.1. Videonovērošanas sistēmā kā videoieraksta iekārtu paredzēt izmantot AS "Augstsprieguma tīkls" lietoto Luxriot videonovērošanas platformu. Jāparedz nepieciešamo licenču piegāde ar rezervi 10 gab.. Videokameru pieslēgšanu un konfigurēšanu platformā veic Pasūtītājs;
12.2. Teritorijā izvietotajās videokamerās jābūt redzamam (vienas vai vairāku videokameru pārraidītajā attēlā) piebraukšanas ceļam pie ēkas, notiekošais teritorijā un visās perimetra signalizācijas zonās (pilnā apjomā). Maksimālais attālums starp videokamerām ne lielāks par 50m (skatīt pielikumu Nr.2); 
12.3. Teritorijā un ēkās izvietoto kameru iestatījumos jāiezīmē virtuāla līnija (zona), kuras transporta vai cilvēka šķērsošanas gadījumā, videokamera raidītu trauksmes signālu uz apsardzes sistēmu. Teritorijā virtuālās līnijas (zonas) jāveido tā, lai tās nosegtu visu teritorijas perimetru. Trauksmes signāla raidīšanai izmantojams videokameras output kontakta pieslēgumu;
12.4. Papildus teritorijā izvietotajām videokamerām paredzēt uzstādīt 4 PTZ (3 IR, 1 termo) tipa videokameras;
12.5. Jānodrošina PTZ videokameru input un output kontaktu signālu pieslēgšanu pie attiecīgām apsardzes sistēmas programmējamo releju izejām un apsardzes zonām;
12.6. Pie vārtiem uz iebraukšanas un izbraukšanas L un F tipa piekļuves kontroles stabiem uzstādīt papildus kameras automašīnu numuru atpazīšanai:
12.6.1. Aprīkot ar 12V dienas gaismas prožektoriem (ar krēslas sensoriem), lai nodrošinātu korektu darbību diennakts tumšajā laikā (IR prožektori nav jāparedz);
12.6.2. Jāveic videokameru integrāciju AS "Augstprieguma tīkls" lietotā Inner Range Integrity programmatūrā. Videokamerām jābūt aprīkotām ar numuru atpazīšanas analītiku;
12.6.3. Veikt sistēmas programmēšanu, lai vārti atvērtos numuru atpazīšanas sistēmai nostrādājot, ja attiecīgās pieguļošās teritorijas signalizācija ir atslēgta;  
12.7. Ēkā izvietotajām videokamerām jāfiksē notiekošais Vadības telpā pie visu paneļu durvīm, vietējās darba vietas datora, ieejas durvīm, gaitenī un pie apsardzes signalizācijas tastatūras; 
12.8. Visas teritorijas āra videokameras aprīkot ar tumšā diennakts laikā automātiski ieslēdzamiem infrasarkano staru prožektoriem (neizmantot videokamerās iebūvētos infrasarkano staru prožektorus). Infrasarkano staru prožektoriem jānodrošina teritorijas apgaismojums visā posmā līdz nākamajai videokamerai. Pie videokamerām izvietotie infrasarkano staru prožektori nedrīkst būt vērsti pret citu videokameru objektīviem. PTZ un videokamerām, kuras tiks lietotas telpās, izmantot iebūvētos infrasarkano staru prožektorus; 
12.9. Telpās paredzēt Dome tipa videokameras ar iebūvētiem infrasarkano staru prožektoru;
12.10. Projektā paredzēt videonovērošanas sistēmas pieslēgumu datu tīklam; 
12.11. Teritorijas videokameru izvietojumu paredzēt, izmantojot rūpnieciski izgatavotus metāliskus (abpusēji karsti cinkotus) stabus ne vairāk kā 3m augstumā un 2m attālumā no apakšstacijas ārējo žogu, lai nodrošinātu videokameru apkalpošanu bez speciālas tehnikas izmantošanas. Stabu zemēšanu iekārtot atbilstoši spēkā esošajiem noteikumiem. Stabos, pieejamā augstumā, uzstādīt atsevišķu spaiļu kasti, kurā uz DIN sliedes paredzēt pārsprieguma aizsardzību, elektrobarošanas aizsargslēdža un citu iekārtu montāžu. Visai stabā izvietotajai iekārtai jābūt atslēdzamai ar viena aizsargslēdža palīdzību; 
12.12. Zemējumu, spaiļu skapju, videokameru, prožektoru un citu iekārtu stiprināšana uz staba jāparedz, pielietojot oriģinālās montāžas vietas, lai saglabātu doto izstrādājumu rūpniecisko noturību un parametrus; 
12.13. Videosignāla pārraidei starp ēkām/videonovērošanas stabiem un komutācijas iekārtu ēkā projektēt optiskos kabeļus; 
12.14. Paredzēt kā komutācijas iekārtas tā videokameru un infrasarkano prožektoru aizsardzību pret pārspriegumu kā signāla tā elektrobarošanas ķēdēs, kura jāizbūvē atbilstoši LVS EN 62305 un kura iekārta jāizvēlas atbilstoši LVS EN 61643; 
12.15. Projektējot videonovērošanas sistēmu paredzēt videokameras, kas sertificētas NATO, Eiropas Savienībā, Eiropas Ekonomikas zonas vai kādā to dalībvalstī un atbilst starptautiskajiem standartiem informācijas tehnoloģiju drošības jomā. 
13. Minimālās tehniskās prasības iekārtām: 
13.1. Teritorijas un ēkas videokameras izvēlēties ar parametriem: 
13.1.1. droša darbība āra temperatūras diapazonā no –30ºC līdz +60ºC; IP66 aizsardzība; 
13.1.2. CMOS 1/3" uztverošais elements; 
13.1.3. izšķirtspēja 8MP, maksimālais kadru skaits 20fps; 
13.1.4. video kompresija H.265/MJPEG, vai labāks; 
13.1.5. diena/nakts režīms, minimālā jutība ne sliktāka, kā 0.01lux un 0lux pie ieslēgta IR apgaismojuma; (ārtelpās jālieto ārējais IR prožektors); 
13.1.6. funkcijas ICR, 3D DNR, Digital WDR, BLC; 
13.1.7. trauksmes signāla kontakti 1 input, 1 output;
13.1.8. video analītikas iespējas – trauksme par cilvēka, transporta programmatūrā nodefinētās  līnijas vai segmenta šķērsošanu;
13.1.9. lietojumprogrammas saskarne – ONVIF; 
13.1.10. tīkla drošība un atbalstāmie protokoli - piekļuves aizsardzība videokamerai ar paroli, IEEE 802.1X tīkla piekļuves kontrole. HTTP, HTTPS (vai arī jāatbalsta X.509 sertifikācija), SNMP, DNS, NTP, RTP, TCP/IP, UDP, DHCP. 
13.2. PTZ IR videokameru izvēlēties ar parametriem:
13.2.1. droša darbība āra temperatūras diapazonā no –30ºC līdz +60ºC; IP66 aizsardzība;
13.2.2. CMOS 1/3" uztverošais elements vai labāks;
13.2.3. izšķirtspēja 4MP, maksimālais kadru skaits 20fps;
13.2.4. video kompresija H.265, vai labāks;
13.2.5. diena/nakts režīms, minimālā jutība ne sliktāka, kā 0.01lux un 0lux pie ieslēgta IR apgaismojuma, IR darbība 800m;
13.2.6. 32x optical zoom;
13.2.7. nepārtraukta 360º rotācija;
13.2.8. funkcijas ICR, 3D DNR, Digital WDR, BLC;
13.2.9. video analītikas iespējas - trauksme par cilvēka, transporta programmatūrā nodefinētās  līnijas vai segmenta šķērsošanu;
13.2.10. trauksmes signāla kontakti 6 input, 2 output;
13.2.11. lietojumprogrammas saskarne – ONVIF;
13.2.12. savienojamība ar Luxriot videonovērošanas platformu;
13.2.13. tīkla drošība un atbalstāmie protokoli - piekļuves aizsardzība videokamerai ar paroli, IEEE 802.1X tīkla piekļuves kontrole. HTTP, HTTPS (vai arī jāatbalsta X.509 sertifikācija), SNMP, DNS, NTP, RTP, TCP/IP, UDP, DHCP.
13.3. PTZ termokameru izvēlēties ar parametriem:
13.3.1. droša darbība āra temperatūras diapazonā no –30ºC līdz +60ºC; IP66 aizsardzība;
13.3.2. CMOS 1/3" uztverošais elements vai labāks;
13.3.3. izšķirtspēja 2MP, maksimālais kadru skaits 20fps;
13.3.4. video kompresija H.265, vai labāks;
13.3.5. termālā izšķirtspēja 640x480;
13.3.6. lēca 10-130 mm; 
13.3.7. nepārtraukta 360º rotācija;
13.3.8. funkcijas ICR, 3D DNR, Digital WDR, BLC;
13.3.9. video analītikas iespējas - trauksme par cilvēka, transporta programmatūrā nodefinētās  līnijas vai segmenta šķērsošanu;
13.3.10. trauksmes signāla kontakti 2 input, 2 output;
13.3.11. lietojumprogrammas saskarne – ONVIF;
13.3.12. savienojamība ar Luxriot videonovērošanas platformu;
13.4. Infrasarkano staru prožektoru parametri: 
13.4.1. infrasarkano staru prožektoru darbības attālums 80m; 
13.4.2. apgaismes leņķis 60O; 
13.4.3. elektrobarošana 12V DC. 
13.5. Spaiļu kastei jāatbilst sekojošiem parametriem: 
13.5.1. spaiļu kastei ir jābūt izgatavotām no nerūsējošā tērauda vai karsti cinkota metāla, ar ventilācijas atverēm, pasargātām no lietus ūdeņu iekļūšanas tajās (aizliegts izmantot krāsotās kastes); 
13.5.2. spaiļu kastes aizsardzības klasei ir jābūt ≥IP54; 
13.5.3. spaiļu kastē katru kontrolkabeli ir jāparedz ievadīt vai no kastes apakšas, vai no aizmugures caur atsevišķu kabeļa blīvslēgu. 
13.6. Kabeļu montāžas prasības:
13.6.1. kabeļu montāžu veikt pēc iespējas izvairoties no starpsavienojumiem. Ja no šādiem starpsavienojumiem izvairīties nav iespējams, savienojumus veikt IP 65 klasei atbilstošās kārbās veicot atbilstošu kabeļu galu apstrādi (vadu savienojumiem jābūt salodētiem, vai vadiem jābūt savienotiem izmantojot citas savienošanas metodes, kuras izslēdz kontaktvirsmu oksidēšanos). Savienojuma kārbas nedrīkst izvietot aizbērtās tranšejās, kā arī tās nedrīkst nenostiprinātas novietot kabeļu kanālos. Kabeļu ievadiem kārbās jābūt papildus hermetizētiem, lai novērstu mitruma iekļūšanu tajās;
13.6.2. kabeļus guldīt tranšejās, kuru dziļums vēlams ne mazāks par 0.7 m. Atsevišķās vietās, šķērsojot citas komunikācijas pieļaujama tranšejas dziļuma samazināšana līdz 0.4 m. Pieļaujama esošo kabeļu cauruļu izmantošana apakšstacijas āra sadalietaises teritorijā;
13.6.3. tranšejām jābūt attīrītām no akmeņiem un celtniecības gružiem;
13.6.4. tranšejās un kabeļu kanālos ieguldītie kabeļi jāievieto speciālās plastikāta caurulēs. Cauruļu izmēram, kas paredzēti kabeļu grupai, jābūt ar rezervi ne mazāku kā 50%, lai būtu iespējams ievilkt papildus kabeļus;
13.6.5. telpās kabeļu trases montāža jāveic, izmantojot instalācijas plastikāta caurules vai montāžas penāļus/kanālus. Ārpus telpām izmantotajām instalācijas plastikāta caurulēm vai montāžas penāļiem/kanāliem un to stiprinājumu elementiem jābūt noturīgiem pret ultravioleto (UV) starojumu. Kabeļus, plastikāta caurules vai montāžas penāļus/kanālus jāstiprina pie ēkas būvkonstrukcijām vai tehnoloģisko iekārtu konstrukcijām ar stiprinājumu soli ne lielāku par 30-40 cm;
13.6.6. visiem kabeļu un vadu pieslēguma galiem jābūt marķētiem, t.sk. visās sadalošajās kārbās vai kastēs (pienākošos un aizejošos). Marķējumam uz kabeļiem ir jāatbilst tehniskajā dokumentācijā norādītajam. Marķējumam jābūt ērti salasāmam, ūdensizturīgam un uzrakstam izdrukātam ar lāzera printeri. Pēc tam šīs marķējuma uzraksts tiek ievietots speciālā caurspīdīgā apvalkā un ar savilcējiem piestiprināts pie kabeļa ar uzrakstu uz priekšu, piemēram – PM-24066 "Partex Marking Systems AB" (Zviedrija, mājas lapa: https://www.partex.nu/markers/tie-mounted-markers/marker-sleeve-cable/pm):
•	kabeļi jāmarķē visās vietās, kur kabelis maina virzienu un kabeļu galos;
•	kabeļiem, kuri ievietoti caurulēs, marķējumu nostiprina pie caurules;
•	visas sadales kārbas nepieciešams numurēt (nomarķēt).
13.6.7. kabeļu trases vietās, kur rokot tranšeju bojāts ceļa segums (arī bruģis), pēc montāžas darbu pabeigšanas bojāto ceļa segumu atjaunot sākotnējā stāvoklī;
13.6.8. tranšejas un cauruļu izliekuma rādiuss nedrīkst būt mazāks kā pieļaujamais izliekuma rādiuss, kas uzrādīts kabeļu dokumentācijā;
13.6.9. signalizācijas un ~230V (50Hz) elektrobarošanas tīkla kabeļus, guldot tranšejās, izvietot atsevišķās caurulēs, kuru pieļaujamā atstarpe ne mazāka par 0.2m;
13.6.10. pirms elektrobarošanas kabeļu pieslēgšanas jāveic šo kabeļu izolācijas pretestības mērījumi ar sertificētu instrumentu. Instrumenta kalibrēšanas dokuments jāpievieno izpilddokumentācijai;
13.6.11. pēc zemes darbu beigšanas visās rakšanas vietās zemes virsmai jābūt nolīdzinātai un pieblietētai;
13.6.12. kabeļiem un iekārtām, kuras izvietotas apakšstacijas āra sadalietaisē virs zemes līmeņa, jābūt aizsargātām pret mehāniskiem bojājumiem teritorijas uzkopšanas laikā;
13.6.13. gadījumā, ja montāžas laikā tiek bojātas ēku sienas, griesti vai citas celtniecības konstrukcijas, Pretendentam tās jāatjauno iepriekšējā stāvoklī un nepieciešamības gadījumā jāveic kosmētiskais remonts. Caurumi sienās, pārejās, pārsegumos jāaizdara ar atbilstošu ugunsdrošo materiālu pasīvās ugunsdrošības sistēmas nodrošināšanai.

IV. Dokumentācija, tās noformēšana un nodošana Pasūtītājam
14. Tehniskā dokumentācija jāizstrādā saskaņā ar noteikumiem  LBN 202-18 Noteikumi par Latvijas būvnormatīvu LBN 202-18 "Būvniecības ieceres dokumentācijas noformēšana" (MK noteikumi Nr. 545) un atbilstoši Latvijas Republikā spēkā esošo normatīvo aktu prasībām un šī Tehniskā uzdevuma prasībām.
15. Saskaņots darbu izpildes projekts (ja tiek veikti rakšanas darbi ar specializētas tehnikas izmantošanu).  Jāiesniedz Pasūtītājam apstiprināšanai pirms darbu uzsākšanas objektā.
16. Tehniskā projekta sastāvā minimāli iekļaujamā informācija:
16.1. Paskaidrojuma raksts ar izmantoto iekārtu sarakstu un to galvenajiem tehniskajiem raksturojumiem;
16.2. Funkcionālā un montāžas shēma;
16.3. Iekārtu izvietojuma rasējumi teritorijā un konstrukcijās;
16.4. Iekārtu savienojuma principiālā shēma un elektrobarošanas shēma;
16.5. Kabeļu ievilkšanas shēma ar piesaisti objekta teritorijā – projekts jāsagatavo uz  topogrāfiskā plāna pamata saskaņā ar MK noteikumu Nr.281 "Augstas detalizācijas topogrāfiskās informācijas un tās centrālās datubāzes noteikumi" prasībām, paredzot ierīkotās inženierkomunikācijas izpildmērījumu sagatavošanu pirms objekta nodošanas pasūtītājam. Izpildmērījumu izgatavošanu var veikt persona, kurai ir derīga licence vai sertifikāts topogrāfisko darbu veikšanai vai komersants, kas nodarbina sertificētu mērnieku;
16.6. Iekārtu un materiālu specifikācija, ar atbilstības sertifikātiem izmantošanai Eiropas Savienībā.
17. Pēc darbu pabeigšanas, nododot sistēmu Pasūtītājam, jāiesniedz izpildokumentācija (projekta dokumentācija, kurā ieviestas izbūves laikā veiktās korekcijas, kuras pirms tam saskaņotas ar Pasūtītāju) latviešu valodā, kas noformēta atbilstoši Latvijas Būvnormatīvu prasībām. Izpilddokumentācija jāiesniedz papīra formātā viens eksemplārs, kā arī vienu digitālu ar visiem rasējumiem, ieskenētiem parakstiem, piezīmēm un zīmogiem PDF formātā, rasējumi papildus iesniedzami AutoCad vai Visio failu formātos.
18. Nepieciešamie dokumenti objekta pieņemšanai ekspluatācijā:
18.1. Tehniskā projekta dokumentācija;
18.2. Grafiskai vizualizācijai nepieciešamie ēkas un teritorijas plāni bez tehniskās informācijas;
18.3. Izpilddokumentācija - darbu izpildes gaitā veiktie labojumi un papildinājumi pie projekta dokumentācijas, tajā skaitā sagatavoti ierīkotās inženierkomunikācijas izpildmērījumi;
18.4. Akts par apsardzes signalizācijas un videonovērošanas sistēmas montāžas un noregulēšanas darbu pabeigšanu, kā arī izbūvētās sistēmas darbspējas pārbaudi;
18.5. Slēpto darbu pieņemšanas akts;
18.6. Elektroinstalācijas izolācijas pretestību mērījumu protokols;
18.7. Elektroinstalācijas izolācijas pretestības mērīšanai izmantotā instrumenta kalibrēšanas sertifikāts un kalibrēšanas rezultāti;
18.8. Zemējuma kontūra nepārtrauktības mērījumu protokols attiecībā uz āra sadalietaisē projekta gaitā uzstādītajām metāla konstrukcijām;
18.9. Optisko kabeļu dzīslu vājinājuma, u.c., kvalitāti apliecinoši mērījumi ar izmantotā mērinstrumeta kalibrēšanas sertifikātu un kalibrēšanas rezultātiem.
18.10. Izmantoto iekārtu un materiālu atbilstības deklarācijas šo iekārtu un materiālu izmantošanai Eiropas Savienībā;
18.11. Lietotāja instrukcija latviešu valodā;
18.12. Oriģinālās uzstādīšanas, programmēšanas, instalēšanas instrukcijas latviešu vai angļu valodā;
18.13. Iekārtu rūpnīcas dokumentācija;
18.14. Programmnodrošinājums programmējamām iekārtām;
18.15. Vadības ēkā pie klaviatūras jāizvieto viegli pārskatāms teritorijas plāns ar zonu numerācijas atšifrējumu. Zonu numerācija jāveido secīga un viegli uztverama. Uz visiem  paneļiem, videonovērošanas videokameru stabiem un detektoru stabiem jābūt to nosaukumu uzlīmēm atbilstoši projekta dokumentācijai. Uzlīmēm jābūt drukātām, lai tās saulē neizbalē un mitrumā nenolīp.
19. Izpildīto darbu pieņemšana ekspluatācijā:
19.1. Tehnisko dokumentāciju pilnā apjomā nepieciešams nodot ne vēlāk kā 3 (trīs) darba dienas pirms līgumā paredzētā darbu izpildes termiņa;
19.2. Līdz izpildīto darbu pieņemšanai ekspluatācijā Pretendentam jāveic Pasūtītāja personāla apmācības darbam ar uzstādītajām sistēmām un to programmatūru. Apmācības tiek organizētas ar Pasūtītāju saskaņotā vietā un laikā;
19.3. Pēc drošības sistēmu pārbaudes, tā nevainojami nostrādājusi 72 stundas;
19.4. Demontētās iekārtas un materiāli ir nodoti Pasūtītājam vai ir utilizēti pēc saskaņošanas ar Pasūtītāju;
19.5. Ir novērsti un atjaunoti iepriekšējā stāvoklī - ēku sienu, griestu vai citu celtniecības konstrukciju bojājumi, ir atjaunots asfalta segums un bruģis; 
19.6. Pasūtītājam nav pretenziju par paveiktā darba apjomu un kvalitāti.
20. Kvalitāte un garantijas:
20.1. Piegādātajai iekārtai un materiāliem jābūt sertificētiem lietošanai Eiropas Savienībā;
20.2. Veiktajam darbam un tajā izmantoto iekārtu garantijas laikam kopumā ir jābūt ne mazākam par 2 gadiem no iekārtas nodošanas ekspluatācijā brīža.


Pielikums Nr.1


L- tipa stabiņa piemērs				F- tipa stabiņa piemērs
[image: A black pencil on a white background

Description automatically generated]
[image: ]

























Pielikums Nr.2
Teritorijas ēku plāns ar izbūvējamo kabeļu kanālu  

Pieguļošās teritorijas plāns

ĀSI teritorijas plāns

